als_Latn dik_Latn sag_Latn
Mitrovicë, 11 shkurt 2015 - Lideri i Iniciativës Qytetare SDP, Oliver Ivanoviq ka thënë se përshtypja e parë e tij për marrëveshjen e Gjyqësorit ndërmjet Kosovës dhe Serbisë, është se ka filluar procesi i vënies së rendit.
Ai përmes avokatit, ka thënë se me shumë rëndësi në zbatimin e marrëveshjes është pjesëmarrja e gjykatësve më të mirë, raporton B92.
Ivanoviq i cili gjendet në burg me akuzat krime kundër shqiptarëve në vitin 1999 dhe 2000,ka theksuar se është dashur të fillohej me krijimin e Asociacionit Serb të Komunave. Por, ai pret se do të ketë rezistime për këtë çështje marrë para sysh pikëpamjet e Prishtinës e të Beogradit.
“Nuk bën të lejojmë që çdo të varet nga vullneti i mirë ose i keq i Prishtinës, prandaj duhet filluar me krijimin e Asociacionit”, ka thënë ai.
Sipas tij, ASK mund të ketë pak ose shumë kompetenca ekzekutive, porse doemos ai do të krijohet dhe kjo do të japë siguri shtesë për serbët.
als_Latn als_Latn als_Latn als_Latn als_Latn